CELEX: 32019R0279
Language: ro
Date: 2019-02-18 00:00:00
Title: Regulamentul de punere în aplicare (UE) 2019/279 al Consiliului din 18 februarie 2019 privind punerea în aplicare a articolului 11 alineatul (4) din Regulamentul (UE) nr. 753/2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan

19.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 47/4
               
            
         REGULAMENTUL DE PUNERE ÎN APLICARE (UE) 2019/279 AL CONSILIULUI
         din 18 februarie 2019
         privind punerea în aplicare a articolului 11 alineatul (4) din Regulamentul (UE) nr. 753/2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 753/2011 al Consiliului din 1 august 2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan (1), în special articolul 11 alineatul (4),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 1 august 2011, Consiliul a adoptat Regulamentul (UE) nr. 753/2011.
                  
               
                     (2)
                  
                  
                     La 30 ianuarie 2019, Comitetul Consiliului de Securitate al Organizației Națiunilor Unite („CSONU”) instituit în temeiul punctului 30 din Rezoluția CSONU 1988 (2011) a actualizat informațiile referitoare la două persoane cărora li se aplică măsurile restrictive.
                  
               
                     (3)
                  
                  
                     Prin urmare, anexa I la Regulamentul (UE) nr. 753/2011 ar trebui modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (UE) nr. 753/2011 se modifică astfel cum se prevede în anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 18 februarie 2019.
            
               
                  Pentru Consiliu
               
               
                  Președintele
               
               F. MOGHERINI
            
         
         
            (1)  JO L 199, 2.8.2011, p. 1.
      
      
         
            ANEXĂ
            Rubricile aferente persoanelor menționate mai jos se înlocuiesc cu rubricile următoare:
            
               „42.   Jalaluddin Haqqani [alias: (a) Jalaluddin Haqani; (b) Jallalouddin Haqqani; (c) Jallalouddine Haqani].
               
                  Titlu: maulavi. Motivele includerii pe listă: ministru al afacerilor frontaliere în regimul taliban. Data nașterii: (a) aproximativ 1942, (b) aproximativ 1948. Locul nașterii: (a) regiunea Garda Saray, districtul Waza Zadran, provincia Paktia, Afganistan; (b) districtul Neka, provincia Paktika, Afganistan. Cetățenia: Afganistan. Data desemnării de către ONU: 31.1.2001.
               
                  Alte informații: tatăl lui Sirajuddin Jallaloudine Haqqani, al lui Nasiruddin Haqqani și al lui Badruddin Haqqani (decedat); fratele lui Mohammad Ibrahim Omari și al lui Khalil Ahmed Haqqani; este un lider activ al talibanilor. se presupune că se află în zona de frontieră dintre Afganistan și Pakistan; șeful shurei talibane Miram Shah în 2008; face parte din tribul Zadran. Reexaminarea în temeiul Rezoluției 1822 (2008) a Consiliului de Securitate s-a încheiat la 27 iulie 2010. Se presupune că a decedat în septembrie 2018. Link de acces la notificarea specială a INTERPOLULUI – Consiliului de Securitate al ONU: https://www.interpol.int/en/notice/search/un/1427400
               
                  Informații suplimentare din rezumatul motivelor includerii pe listă comunicat de Comitetul de sancțiuni:
               
               Jalaluddin Haqqani are relații strânse cu Mohammed Omar și a avut relații strânse cu Usama bin Laden (decedat). El este tatăl lui Sirajuddin Jallaloudine Haqqani, al lui Nasiruddin Haqqani și al lui Badruddin Haqqani (decedat) și fratele lui Mohammad Ibrahim Omari și al lui Khalil Ahmed Haqqani. Este un lider activ al talibanilor. De asemenea, Jalaluddin Haqqani a fost omul de legătură dintre Al-Qaida și talibani în 2007. În iunie 2008, era președintele «Consiliului Miram Shah» al talibanilor.
               Inițial, a fost comandant al partidului islamic Mwalawi Hezbi în provinciile Khost, Paktika și Paktia. Ulterior s-a alăturat talibanilor și a fost numit ministru al afacerilor frontaliere. În urma prăbușirii regimului taliban, s-a refugiat, împreună cu elemente talibane și ale rețelei Al-Qaida, în Waziristanul de nord și a început să își regrupeze milițiile pentru lupta împotriva guvernului afgan.
               Haqqani a fost acuzat de implicare în bombardarea ambasadei Indiei de la Kabul din 2008 și în tentativa de asasinare a președintelui Karzai care a avut loc în timpul unei parade militare desfășurate la Kabul, mai devreme în cursul aceluiași an. Haqqani a fost de asemenea implicat într-un atac asupra unor clădiri ministeriale de la Kabul, în februarie 2009.
               Jalaluddin Haqqani este fondatorul rețelei Haqqani.”
            
            
               „135.   Torek Agha [alias: (a) Sayed Mohammed Hashan; (b) Torak Agha; (c) Toriq Agha; (d) Toriq Agha Sayed].
               
                  Titlu: hagi. Adresă: Pashtunabad, Quetta, provincia Baluchistan, Pakistan. Data nașterii: (a) 1960; (b) 1962; (c) cu aproximație 1965. Locul nașterii: (a) provincia Kandahar, Afganistan; (b) Pishin, provincia Baluchistan, Pakistan. Număr național de identificare: 5430312277059 (pakistanez – obținut în mod fraudulos de la guvernul din Pakistan, care l-a anulat între timp). Data desemnării de către ONU: 2.11.2015.
               
                  Alte informații: comandant cu rol important pentru Consiliul militar taliban, implicat în activități de strângere de fonduri de la donatori din zona Golfului; fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU; se presupune că a decedat în noiembrie 2018. Link de acces la notificarea specială a INTERPOLULUI – Consiliului de Securitate al ONU: https://www.interpol.int/en/notice/search/un/5905294
               
                  Informații suplimentare din rezumatul motivelor includerii pe listă comunicat de Comitetul de sancțiuni:
               
               Lider de rang înalt al talibanilor la sfârșitul anului 2014, Torek Agha (Torek) a deținut funcții în cadrul shurei talibanilor din Quetta, organism regional care coordonează activitățile talibanilor din sudul și vestul Afganistanului, și a deținut un rol în colectarea de fonduri de la donatori din zona Golfului.
               La sfârșitul anului 2014, Torek era membru al unei grupări responsabile cu operațiile de planificare strategică și de logistică ale conducerii talibane și, de asemenea, a deținut rolul de comandant și membru marcant al consiliului militar taliban și a autorizat și a facilitat operații militare talibane. Consiliul militar taliban este unul dintre cele trei consilii la nivel de comandament și este responsabil de supravegherea operațiilor talibane și de aprobarea numirilor în cadrul conducerii militare talibane.
               De-a lungul anilor, Torek a fost implicat în autorizarea asasinării a numeroși funcționari din cadrul guvernului afgan și a numeroși seniori tribali. În plus, încă din 2012 a fost unul dintre cei patru comandanți talibani de rang înalt care au autorizat utilizarea unei pudre chimice neidentificate pentru asasinarea unor funcționari de rang înalt din guvernul afgan.
               După ce a primit instrucțiuni, la jumătatea anului 2011, din partea unui lider de rang înalt al talibanilor să se deplaseze în Arabia Saudită în timpul Ramadanului pentru a obține finanțare externă, în 2012 Torek și o serie de alți membri ai shurei talibanilor din Quetta au selectat mollahi care să se deplaseze în Arabia Saudită și în alte țări arabe pentru a colecta donații financiare în numele talibanilor atât din partea oamenilor de afaceri, cât și a traficanților ilegali afgani. La începutul anului 2012, Torek a primit o donație de la un donator arab neidentificat cu instrucțiuni să transfere banii către guvernatorul taliban provincial din umbră al provinciei Uruzgan, Afganistan, pentru comiterea de asasinate.
               În 2010 Torek a colectat aproximativ 4 milioane USD pentru talibani de la finanțatori din zona Golfului, pe care i-a furnizat, în cea mai mare parte, unui alt lider de rang înalt și colector de finanțare taliban, Gul Agha Ishakzai (Gul Agha). Transferurile multiple din 2010 ale lui Torek către Gul Agha legate de colectarea de fonduri pentru talibani au fost în următoarele cuantumuri și au provenit din următoarele surse: 1 milion USD din partea unor asociați din Arabia Saudită; 2 milioane USD de la donatori din Qatar, Emiratele Arabe Unite (EAU) și Arabia Saudită; și 600 000 USD din partea a diverși donatori arabi, obținuți cu ocazia unei deplasări în Qatar în scopul colectării de fonduri.
               La sfârșitul anului 2009, Torek deținea 2 milioane USD, cuantum primit de la donatori neidentificați din Qatar și Arabia Saudită și destinat trezorierului shurei talibanilor din Quetta. Donațiile substanțiale colectate de Torek pentru shura talibanilor din Quetta în perioada Ramadanului au fost păstrate în bănci pakistaneze neidentificate și s-au aflat sub controlul trezorierului-șef al talibanilor.
               La mijlocul anului 2006, Torek a alocat luptători talibani unor diverși comandanți operaționali talibani. Acesta a fost una dintre principalele persoane de legătură dintre conducerea talibană și grupurile de luptători arabi care sosesc în Pakistan și Afganistan pentru a lupta împotriva Forței Internaționale de Asistență pentru Securitate (FIAS).”